pythainlp/thaigov-v2-corpus-22032023 huggingface dataset:
วันพฤหัสบดีที่ 8 ธันวาคม 2565
ประกันสังคมฝากเตือน! ผู้ประกันตน ม.33 และม.39 ประสงค์เปลี่ยนสถานพยาบาลปี 2566 ดำเนินการผ่าน 4 ช่องทางได้ตั้งแต่ 16 ธ.ค. 65-31 มี.ค.66 ย้ำอย่าลืมใช้สิทธิทำฟันประจำปีวงเงิน 900 บาท
ประกันสังคมฝากเตือน! ผู้ประกันตน ม.33 และม.39 ประสงค์เปลี่ยนสถานพยาบาลปี 2566 ดำเนินการผ่าน 4 ช่องทางได้ตั้งแต่ 16 ธ.ค. 65-31 มี.ค.66 ย้ำอย่าลืมใช้สิทธิทำฟันประจำปีวงเงิน 900 บาทก่อนสิ้น ธ.ค.นี้
วันที่8 ธ.ค. 65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่สำนักงานประกันสังคมได้เปิดให้ผู้ประกันตนมาตรา 33 และมาตรา 39 สามารถเปลี่ยนสถานพยาบาลที่รับบริการได้ปีละ 1 ครั้ง เพื่ออำนวยความสะดวกเนื่องจากอาจมีกรณีย้ายที่ทำงาน หรือที่อยู่อาศัย สำหรับปี 2566 สำนักงานประกันสังคมจะเปิดให้ผู้ประกันตนทั้ง2 กลุ่ม ยื่นขอเปลี่ยนสถานพยาบาลได้ตั้งแต่วันที่ 16 ธ.ค. 65-31 มี.ค. 66
ทั้งนี้ สามารถดำเนินการผ่าน 4 ช่องทาง ได้แก่ 1) ยื่นแบบการเลือกสถานพยาบาลในการรับบริการทางการแพทย์ สปส. 9-02 กับสำนักงานประกันสังคมกรุงเทพมหานครพื้นที่/จังหวัด/สาขา ทุกแห่งทั่วประเทศ 2) ทำรายการผ่านเว็บไซต์ประกันสังคม www.sso.go.th 3) ทำรายการผ่าน Application SSO Connect และ 4) ทำรายการผ่าน Line official sso ทั้งนี้ หากได้ยื่นเปลี่ยนแปลงสถานพยาบาลผ่านเว็บไซต์หรือแอปพลิเคชั่นแล้ว ไม่จำเป็นต้องยื่นเอกสารที่สำนักงานประกันสังคมอีก
อย่างไรก็ตาม การเปลี่ยนแปลงสถานพยาบาลนั้นจะต้องอยู่ภายใต้เงื่อนไข คือ ตั้งอยู่ในจังหวัดที่ผู้ประกันตนทำงานหรือพักอาศัย หรือเป็นจังหวัดรอยต่อของจังหวัดดังกล่าวและสถานพยาบาลที่ประสงค์จะย้ายเข้านั้นต้องมีจำนวนผู้ประกันตนไม่เกินตามที่สำนักงานประกันสังคมกำหนด ซึ่งผู้ประกันตนสามารถตรวจสอบรายชื่อสถานพยาบาลได้จากนายจ้าง หรือ เว็บไซต์ของสำนักงานประกันสังคม www.sso.go.th หรือ สอบถามที่สายด่วน 1506 ได้ทุกวัน ตลอด 24 ชั่วโมง สำหรับการแจ้งผลการเปลี่ยนแปลงสถานพยาบาลประจำปีนั้น กรณีผู้ประกันตนมาตรา 33 สำนักงานประกันสังคมจะแจ้งผ่านนายจ้าง ส่วนผู้ประกันตนมาตรา 39 จะได้รับการแจ้งเป็นหนังสือไปยังที่อยู่ที่ให้ไว้ หรือ แจ้งผลผ่าน SMS
น.ส.ไตรศุลี กล่าวว่า เนื่องจากขณะนี้เหลืออีกไม่นานจะสิ้นปี 2565 แล้ว สำนักงานประกันสังคมยังได้ย้ำเตือนผู้ประกันตนว่าก่อนสิ้นเดือน ธ.ค. 65 นี้ อย่าลืมใช้สิทธิทำฟันประจำปี ตามที่ผู้ประกันตนมาตรา33 และ มาตรา 39 มีสิทธิทำฟันฟรีในงบไม่เกิน 900 บาทต่อปี โดยไม่ต้องสำรองจ่ายในกรณีที่ไปคลินิกที่มีป้าย “ทำฟันประกันสังคม 900 บาท ไม่ต้องสำรองจ่าย” แต่หากไปคลินิกที่ไม่มีป้ายดังกล่าวก็สามารถสำรองจ่ายแล้วนำใบเสร็จมาเบิกกับสำนักงานประกันสังคมได้
ทั้งนี้ บริการทำฟันที่ผู้ประกันตนสามารถเข้ารับบริการได้ ได้แก่ ขูดหินปูน อุดฟัน ถอนฟัน และผ่าฟันคุด โดยหากเข้ารับบริการที่คลินิกหรือสถานพยาบาลที่ค่ารักษาเกินงบ 900 บาท ผู้ประกันตนจะต้องจ่ายเงินส่วนเกินดังกล่าว ส่วนเงื่อนไขของการใช้สิทธิได้นั้น จะต้องเป็นผู้ประกันตนที่ส่งเงินสมทบมาแล้วครบ 3 เดือน ภายในระยะเวลา 15 เดือน ก่อนวันรับบริการ และหากได้ลาออกจากงานแล้ว ก็ยังสามารถรับบริการทำฟันภายในเวลา 6 เดือนหลังการลาออกได้เช่นกัน
ทั้งนี้ ผู้ประกันตนสามารถสอบถามข้อมูลเกี่ยวกับการใช้สิทธิประกันสังคมเพื่อรับบริการดูแลสุขภาพฟันเพิ่มเติมได้ที่ www.sso.go.th หรือโทรสายด่วน 1506 ทุกวัน ตลอด 24 ชั่วโมง
วันพฤหัสบดีที่ 8 ธันวาคม 2565
"เอนก" จับมือ รมว.ศึกษาธิการ วิทยาศาสตร์และเทคโนโลยีญี่ปุ่น ประกาศเป็นหุ้นส่วนทางยุทธศาสตร์ในการประชุมเอเปค
"เอนก" จับมือ รมว.ศึกษาธิการ วิทยาศาสตร์และเทคโนโลยีญี่ปุ่น ประกาศเป็นหุ้นส่วนทางยุทธศาสตร์ในการประชุมเอเปค
เมื่อวันที่ 17 พ.ย. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์​ วิจัยและนวัตกรรม (อว.) เปิดเผยว่า ได้นำคณะผู้บริหารของกระทรวง อว. มาราชการที่ประเทศญี่ปุ่น และได้เข้าหารือกับนางนะงะโอกะ เคโกะ รมว.ศึกษาธิการ วัฒนธรรม กีฬา วิทยาศาสตร์และเทคโนโลยี (MEXT) ของญี่ปุ่น ที่เพิ่งเข้ารับตำแหน่ง โดยผลการหารือเป็นไปอย่างดียิ่ง แสดงถึงความสัมพันธ์อย่างแนบแน่นของทั้งสองกระทรวง ในโอกาสนี้จึงได้ขยายผลความสัมพันธ์ของทั้งสองประเทศในฐานะหุ้นส่วนทางยุทธศาสตร์อย่างรอบด้าน หรือ Comprehensive Strategic Partnership ซึ่งคณะรัฐมนตรีเพิ่งให้ความเห็นชอบ และไทย-ญี่ปุ่นจะประกาศร่วมกันในโอกาสที่นายกรัฐมนตรีญี่ปุ่นเดินทางมาเยือนประเทศไทยเพื่อเข้าร่วมประชุมเอเปค
รมว.อว.กล่าวต่อว่า ทั้งสองฝ่ายเห็นพ้องต้องกันที่จะมุ่งเน้นประเด็นความร่วมมือแบบมุ่งเป้าในสองเรื่อง คือ 1.การพัฒนาและผลิตวิศวกรนักปฏิบัติ เน้นด้านวิศวกรรมศาสตร์และเทคโนโลยีผ่านโครงการสถาบันไทยโคเซ็น ที่ไทยและญี่ปุ่นจะร่วมกันดำเนินการอย่างต่อเนื่อง ขยายผลให้มากและรวดเร็วขึ้นอีก และ 2.การพัฒนาโครงสร้างพื้นฐานเพื่อวิจัยและพัฒนาวิทยาศาสตร์และเทคโนโลยี โดยเฉพาะการสร้างสถานีวิจัยแสงซินโครตรอนเครื่องที่สองของประเทศไทย
“ไทย-ญี่ปุ่นมีความสัมพันธ์ทางด้านวิชาการหลายอย่างยาวนานมาก โดยสถานีวิจัยแสงซินโครตรอนเครื่องแรกของไทยที่ จ.นครราชสีมา ก็ดำเนินการโดยความร่วมมือและการสนับสนุนของประเทศญี่ปุ่นเมื่อ 20 กว่าปีก่อน จนปัจจุบันประเทศไทยมีความก้าวหน้าในทางวิทยาศาสตร์และวิศวกรรมศาสตร์อย่างมาก ได้เรียนรู้และมีประสบการณ์จากเครื่องดังกล่าว ซึ่งนำมาใช้งานอย่างเต็มประสิทธิภาพแล้ว กระทรวง อว. โดยสถาบันวิจัยแสงซินโครตรอน (องค์การมหาชน) ตั้งเป้าว่าการจัดสร้างสถานีวิจัยแสงซินโครตรอนเครื่องที่สองนั้น จะดำเนินการโดยอาศัยความรู้และประสบการณ์ของนักวิทยาศาสตร์และวิศวกรไทยเป็นหลัก โดยให้มีการออกแบบและผลิตชิ้นส่วนต่างๆ ภายในประเทศให้มากที่สุด ขณะเดียวกันก็ยังต้องการความร่วมมือและการสนับสนุนทางวิชาการจากนานาชาติ โดยเฉพาะประเทศญี่ปุ่นซึ่งเป็นผู้นำในเรื่องนี้ของโลก โดยประสงค์ให้ความร่วมมือในทางวิชาการเรื่องซินโครตรอนนี้เป็นหนึ่งในตัวอย่างของความสัมพันธ์ของทั้งสองประเทศอย่างเท่าเทียมกัน ในฐานะหุ้นส่วนทางยุทธศาสตร์อย่างรอบด้าน รวมทั้งการสามารถขยายไปสู่ระดับภูมิภาคนี้ด้วย ซึ่งจะนำไปสู่การยกระดับให้ประเทศไทยเป็นศูนย์กลางในการพัฒนาบุคลากรเทคโนโลยีชั้นสูงของภูมิภาคต่อไป” ศ.(พิเศษ) ดร.เอนก กล่าว
วันพฤหัสบดีที่ 8 ธันวาคม 2565
บขส. ฝึกซ้อมแผนฉุกเฉินและอพยพหนีไฟ ประจำปี 2565
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เป็นประธานการฝึกซ้อมแผนฉุกเฉินและอพยพหนีไฟ ประจำปี 2565 โดยมี ผู้บริหาร พนักงาน บขส. รถร่วมบริการฯ พนักงานทำความสะอาด เจ้าหน้าที่รักษาความปลอดภัย เข้าร่วมการฝึกซ้อมฯ ณ บริเวณอาคารสถานีขนส่งผู้โดยสารกรุงเทพ (จตุจักร)
กรรมการผู้จัดการใหญ่ บขส. กล่าวว่า บขส. ได้ร่วมกับหน่วยงานที่เกี่ยวข้อง อาทิ สถานีดับเพลิงสุทธิสาร สถานีตำรวจนครบาลบางซื่อ หน่วยกู้ชีพโรงพยาบาลวิชัยเวช ในการฝึกซ้อมแผนฉุกเฉินและอพยพหนีไฟ เสมือนจริง โดยมีการจำลองสถานการณ์ เกิดเหตุเพลิงไหม้ บริเวณศูนย์อาหารชั้น 4 (ทิศใต้) อาคารสถานีขนส่งผู้โดยสารกรุงเทพ (จตุจักร) มีผู้ได้รับบาดเจ็บ จำนวน 1 ราย และทีมดับเพลิง ได้เข้าช่วยเหลือนำตัวออกมาจากจุดเกิดเหตุ จากนั้นหน่วยกู้ชีพ จากโรงพยาบาลวิชัยเวช ได้ปฐมพยาบาลเบื้องต้น และนำผู้บาดเจ็บส่งโรงพยาบาล เพื่อรักษาตัวต่อไป นอกจากนี้ ในการฝึกซ้อมแผนฯ เจ้าหน้าที่จากสถานีดับเพลิงสุทธิสาร ได้สาธิตวิธีการดับเพลิง กรณีเกิดเหตุแก๊สรั่วและมีไฟลุกไหม้ และให้ความรู้เกี่ยวกับวิธีการปฏิบัติเมื่อเกิดเหตุอัคคีภัยด้วย
ทั้งนี้ บขส. ได้จัดฝึกซ้อมแผนฉุกเฉินและอพยพหนีไฟ เป็นประจำทุกปี เพื่อให้สอดคล้องตามกฎกระทรวง เรื่อง “กำหนดมาตรฐานการบริหารจัดการด้านความปลอดภัย อาชีวอนามัย และสภาพแวดล้อมในการทำงาน เกี่ยวกับป้องกันและระงับอัคคีภัย พ.ศ.2555” ที่กำหนดให้สถานประกอบกิจการ ต้องจัดให้มีการฝึกซ้อมดับเพลิงและอพยพหนีไฟอย่างน้อย ปีละ 1 ครั้ง เพื่อเป็นการสร้างความเข้าใจและการเตรียมความพร้อมให้พนักงานบริษัทฯ ทราบถึงแนวทางปฏิบัติ เมื่อเกิดเหตุอัคคีภัย เพื่อลดความสูญเสียบุคลากรและทรัพย์สิน สามารถควบคุมสถานการณ์ และปฏิบัติตามแผนฉุกเฉินได้ตามขั้นตอนเมื่อเกิดเหตุจริง
วันพฤหัสบดีที่ 8 ธันวาคม 2565
PM orders beefing up of security for tourists as number of foreign travelers continues on the rise
PM orders beefing up of security for tourists as number of foreign travelers continues on the rise
December 8, 2022, Deputy Government Spokesperson Traisuree Taisaranakul disclosed that Prime Minister and Defense Minister Gen. Prayut Chan-o-cha has closely followed up with Thailand’s tourism situation, which shows an upward trend of incoming foreign tourists. He also instructed concerned agencies, i.e., Ministry of Transport, Ministry of Public Health, Ministry of tourism and Sports, Ministry of Interior, and the Royal Thai Police, as well as tourism business operators, to beef up security measures in all places and ensure public health safety.
According to the report of Ministry of tourism and Sports, as of the end of November 2022, or the first 11 months of the year, 9.09 million foreign travelers have visited Thailand, 1.73 million of whom is recorded in November only. The Government is certain that the total number of foreign tourists in 2022 would soon break the target of 10 million. Ensuring safety of both Thai and foreign tourists, who have chosen Thailand as one of their first tourism destinations after the ease of COVID-19 pandemic, is, therefore, very important to maintain their confidence in traveling in the country.
Based on several polls and information related to international tourism, a number of Thailand’s attractions and provinces have been in the top ranks among the world’s popular tourist attractions. The latest is CNBC’s report on the survey of more than 12,000 respondents from InterNations, an online expat community with more than 4.5 million global members, on top cities to live and work abroad, according to which Bangkok ranks 6th.
The top cities to live and work abroad in 2022, according to the survey, are: 1. Valencia, Spain; 2. Dubai, United Arab Emirates; 3. Mexico City, Mexico; 4. Lisbon, Portugal; 5. Madrid, Spain; 6. Bangkok, Thailand; 7) Basel, Switzerland; 8) Melbourne, Australia; 9) Abud Abi, UAE; and 10) Singapore.
The survey found that 79% of respondents are happy with life in general in Thailand, while 69% are happy with the cost of living, 54% say making new friends is easy, 66% are happy with their job, 68% are happy with their work-life balance, and 82% are happy with the quality of medical care.
วันพฤหัสบดีที่ 8 ธันวาคม 2565
พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานพวงมาลาหลวง ดอกไม้และตะกร้าสิ่งของพระราชทาน แก่เจ้าหน้าที่การรถไฟแห่งประเทศไทย ที่เสียชีวิตและได้รับบาดเจ็บ
จากเหตุระเบิดขณะกำลังเก็บกู้รถพ่วงตกรางระหว่างสถานีคลองแงะ-ปาดังเบซาร์ ยังความซาบซึ้งและสำนึกในพระมหากรุณาธิคุณอันหาที่สุดมิได้แก่พนักงานคนรถไฟและครอบครัว
เมื่อวันที่ 7 ธันวาคม 2565 พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ นายเจษฎา จิตรัตน์ ผู้ว่าราชการจังหวัดสงขลา และนายฉัตรชัย อุสาหะ รองผู้ว่าราชการจังหวัดพัทลุง รักษาการแทนผู้ว่าราชการจังหวัดพัทลุง เชิญพวงมาลาพระราชทานของพระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระนางเจ้าฯ พระบรมราชินี สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์อัครราชกุมารี กรมพระศรีสวางควัฒน วรขัตติยราชนารี ทูลกระหม่อมหญิงอุบลรัตนราชกัญญา สิริวัฒนาพรรณวดี พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร พระเจ้าวรวงศ์เธอ พระองค์เจ้าสิริภาจุฑาภรณ์ และพระเจ้าวรวงศ์เธอ พระองค์เจ้าอทิตยาทรกิติคุณ ไปวางที่หน้าหีบศพนายนวฤทธิ์ สุวรรณ - ชาตรี เจ้าหน้าที่การรถไฟแห่งประเทศไทย (รฟท.) กระทรวงคมนาคม ที่เสียชีวิตจากเหตุคนร้ายลอบวางระเบิดบริเวณรางรถไฟ เมื่อวันที่ 6 ธันวาคม 2565 โดยตั้งศพบำเพ็ญกุศล ณ ศาลาหมู่บ้าน หมู่ที่ 3 ตำบลโคกม่วง อำเภอคลองหอยโข่ง จังหวัดสงขลา นายภูมิพัทธ์ เพชรสุก เจ้าหน้าที่การรถไฟแห่งประเทศไทย ที่เสียชีวิตจากเหตุการณ์เดียวกัน โดยตั้งศพบำเพ็ญกุศล ณ วัดโคกสมานคุณ อำเภอหาดใหญ่จังหวัดสงขลา และนายยิ่งศักดิ์ ชุมตรี เจ้าหน้าที่การรถไฟแห่งประเทศไทย ตั้งศพบำเพ็ญกุศล ณ วัดแจ้ง ตำบลชัยบุรี อำเภอเมือง จังหวัดพัทลุง
โอกาสนี้ ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดสงขลาเชิญดอกไม้และตะกร้าสิ่งของพระราชทานของพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ไปมอบแก่ นายดีเด่น คงสม นายนพดล ปานมา นายธีรพงศ์ หนูคง และนายฉัตรชัย นิตรจลานนท์ เจ้าหน้าที่รฟท. ที่ได้รับบาดเจ็บจากเหตุคนร้ายลอบวางระเบิดบริเวณรางรถไฟ และเข้ารับการรักษาพยาบาล ณ โรงพยาบาลสะเดา อำเภอสะเดา จังหวัดสงขลา “การได้รับพระราชทานพระมหากรุณาธิคุณ พระกรุณาธิคุณ และพระกรุณาในครั้งนี้ยังความซาบซึ้งและสำนึกในพระมหากรุณาธิคุณ พระกรุณาธิคุณ และพระกรุณา อันหาที่สุดมิได้ แก่พนักงานคนรถไฟ ตลอดจนครอบครัวของเจ้าหน้าที่ผู้ปฏิบัติงานทุกคน”
วันพฤหัสบดีที่ 8 ธันวาคม 2565
กยศ. มอบโล่ประกาศเกียรติคุณแก่สถานศึกษาระดับอุดมศึกษาที่มีอัตราชำระหนี้ดีที่สุด 25 อันดับแรกของประเทศ
กองทุนเงินให้กู้ยืมเพื่อการศึกษา (กยศ.) จัดพิธีมอบโล่ประกาศเกียรติคุณแก่สถานศึกษาระดับอุดมศึกษาที่มีอัตราชำระหนี้ดีที่สุด 25 อันดับแรกของประเทศ เพื่อเป็นการยกย่องเชิดชูเกียรติ และสร้างขวัญกำลังใจในการดำเนินงานกองทุนของสถานศึกษา
กองทุนเงินให้กู้ยืมเพื่อการศึกษา (กยศ.) จัดพิธีมอบโล่ประกาศเกียรติคุณแก่สถานศึกษาระดับอุดมศึกษาที่มีอัตราชำระหนี้ดีที่สุด 25 อันดับแรกของประเทศ เพื่อเป็นการยกย่องเชิดชูเกียรติ และสร้างขวัญกำลังใจในการดำเนินงานกองทุนของสถานศึกษา โดยมี นายชวน หลีกภัย ประธานรัฐสภา เป็นองค์ปาฐกแสดงปาฐกถาพิเศษผ่านระบบออนไลน์ นายกฤษฎา จีนะวิจารณะ ปลัดกระทรวงการคลัง และประธานกรรมการกองทุนเงินให้กู้ยืมเพื่อการศึกษา กล่าวแสดงความยินดีและมอบโล่ประกาศเกียรติคุณ และนายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา กล่าวรายงานความเป็นมา เมื่อวันที่ 8 ธันวาคม 2565 ณ ห้องประชุมวายุภักษ์ 4 ชั้น 4 กระทรวงการคลัง
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “จากการที่กองทุนเงินให้กู้ยืมเพื่อการศึกษาได้เปิดเผยรายชื่อสถานศึกษาระดับอุดมศึกษาที่มีอัตราชำระหนี้ดีที่สุด 25 อันดับแรกของประเทศ จากสถานศึกษาระดับอุดมศึกษาของรัฐและเอกชนทั่วประเทศ จำนวน 313 แห่ง ในโอกาสนี้ กองทุนจึงได้จัดพิธีมอบโล่ประกาศเกียรติคุณให้แก่สถานศึกษา 25 แห่งดังกล่าว เพื่อยกย่องเชิดชูเกียรติและสร้างขวัญกำลังใจให้แก่สถานศึกษาที่มีบทบาทสำคัญในการปลูกฝังคุณธรรมและจริยธรรมของผู้กู้ยืม บ่มเพาะผู้กู้ยืมให้มีวินัยทางการเงิน ตลอดจนมีจิตสำนึกและความรับผิดชอบในการชำระหนี้กองทุน ส่งผลให้กองทุนได้รับชำระเงินคืนกลับมาหมุนเวียนเพียงพอในการส่งต่อโอกาสทางการศึกษาให้แก่นักเรียน นักศึกษาต่อไป โดยจัดอันดับรายชื่อสถานศึกษาที่มีอัตราชำระหนี้ดีที่สุด 25 อันดับแรก ดังนี้
1. มหาวิทยาลัยพะเยา
2. มหาวิทยาลัยศิลปากร
3. มหาวิทยาลัยเทคโนโลยีราชมงคลล้านนา
4. มหาวิทยาลัยนเรศวร
5. มหาวิทยาลัยเชียงใหม่
6. มหาวิทยาลัยแม่ฟ้าหลวง
7. มหาวิทยาลัยมหิดล
8. มหาวิทยาลัยสงขลานครินทร์
9. มหาวิทยาลัยธรรมศาสตร์
10. มหาวิทยาลัยเกษตรศาสตร์
11. มหาวิทยาลัยเทคโนโลยีสุรนารี
12. มหาวิทยาลัยเทคโนโลยีราชมงคลสุวรรณภูมิ
13. มหาวิทยาลัยเทคโนโลยีพระจอมเกล้าธนบุรี
14. สถาบันเทคโนโลยีพระจอมเกล้าเจ้าคุณทหารลาดกระบัง
15. มหาวิทยาลัยบูรพา
16. มหาวิทยาลัยเทคโนโลยีราชมงคลรัตนโกสินทร์
17. มหาวิทยาลัยอุบลราชธานี 18. จุฬาลงกรณ์มหาวิทยาลัย
19. มหาวิทยาลัยแม่โจ้
20. มหาวิทยาลัยขอนแก่น
21. มหาวิทยาลัยราชภัฏเชียงราย
22. มหาวิทยาลัยวลัยลักษณ์
23. สถาบันการจัดการปัญญาภิวัฒน์
24. มหาวิทยาลัยเทคโนโลยีราชมงคลพระนคร
25. มหาวิทยาลัยเทคโนโลยีราชมงคลอีสาน
ปัจจุบัน กองทุนเงินให้กู้ยืมเพื่อการศึกษา ได้ให้โอกาสทางการศึกษาแก่นักเรียน นักศึกษาไปแล้วจำนวนกว่า 6.4 ล้านราย เป็นเงินให้กู้ยืมกว่า 7 แสนล้านบาท ซึ่งในแต่ละปีการศึกษา มีจำนวนนักเรียน นักศึกษาผู้กู้ยืมเงินกว่า 600,000 คน มีสถานศึกษาที่เข้าร่วมดำเนินงานกับกองทุนทั่วประเทศกว่า 4,000 แห่ง ซึ่งสถานศึกษาทุกแห่งล้วนเป็นกำลังสำคัญในการสร้างคนให้มีความรู้ ความสามารถ อีกทั้งยังช่วยปลูกฝังคุณธรรม จริยธรรมให้แก่นักศึกษา ซึ่งเป็นอนาคตของประเทศให้เติบโตขึ้นเป็นทรัพยากรมนุษย์ที่มีคุณภาพ และเป็นกำลังสำคัญให้กับประเทศชาติในการขับเคลื่อนเศรษฐกิจและสังคมต่อไป” ผู้จัดการกองทุนฯ กล่าวในที่สุด
วันอาทิตย์ที่ 25 ธันวาคม 2565
25/12/2565
รัฐบาล เชิญชวนประชาชน และกลุ่ม 608 ฉีดวัคซีนเข็มกระตุ้นก่อนเที่ยวปีใหม่ ลดโอกาสติดเชื้อ อาการรุนแรง และเสียชีวิตจากโควิด-19
รัฐบาล เชิญชวนประชาชน และกลุ่ม 608 ฉีดวัคซีนเข็มกระตุ้นก่อนเที่ยวปีใหม่ ลดโอกาสติดเชื้อ อาการรุนแรง และเสียชีวิตจากโควิด-19
วันที่ 25 ธ.ค.65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ในช่วงเทศกาลปีใหม่ 2566 นี้ คาดว่าจะมีประชาชนเดินทางกลับภูมิลำเนาจำนวนมาก ขณะที่สถานการณ์โควิด 19 ในประเทศไทยยังคงพบผู้ป่วยใหม่เพิ่มขึ้น จึงเชิญชวนให้ประชาชน ผู้ที่ได้รับวัคซีนมาแล้วเกิน 4 เดือน ให้มารับวัคซีนเข็มกระตุ้นเพิ่มภูมิคุ้มกัน ก่อนจะถึงเทศกาลปีใหม่ เพื่อป้องกันการติดเชื้อโควิด-19 และสร้างความอุ่นใจให้คนในครอบครัวและคนรอบข้าง ว่าจะได้รับความปลอดภัย ลดความเสี่ยงในการติดเชื้อ โดยสามารถเข้ารับวัคซีนที่โรงพยาบาลของรัฐที่อยู่ใกล้บ้าน ซึ่งกระทรวงสาธารณสุขได้ให้นโยบายให้ทุกแห่งให้มีจุดที่พร้อมให้บริการวัคซีนแก่ประชาชน
ทั้งนี้ กลุ่ม 608 หรือผู้สูงอายุมีอายุ 60 ปีขึ้นไปและผู้มีโรคประจำตัวในกลุ่ม 7 โรค และหญิงตั้งครรภ์ ถือเป็นกลุ่มที่มีความเสี่ยงสูง ควรต้องเข้ารับวัคซีนตามเกณฑ์และรับเข็มกระตุ้นเมื่อครบระยะเวลา เพื่อลดอาการป่วยหนักหรือเสียชีวิต หากเกิดการติดเชื้อ โดยเฉพาะผู้สูงอายุ ที่จะต้องรอรับบุตรหลานในช่วงเทศเทศกาลปีใหม่นี้ หากเกิดการติดเชื้อ การฉีดวัคซีนจะช่วยลดอาการรุนแรงและการเสียชีวิตได้เกือบ 100% ซึ่งข้อมูลของกระทรวงสาธารณสุขล่าสุดได้ ระบุว่า กลุ่มผู้ที่เสียชีวิตจากโควิด19 ขณะนี้คือ กลุ่ม 608 (ร้อยละ 95) และทั้งหมดเป็นผู้ที่ไม่ได้รับวัคซีนเลย หรือไม่ได้รับวัคซีนเข็มกระตุ้น หรือได้รับเข็มกระตุ้นนานเกิน 3 เดือน
ในส่วนของเด็กกลุ่มอายุ 6 เดือน – 4 ปี ที่ยังไม่เคยได้รับวัคซีนโควิด 19 ผู้ปกครองสามารถนำเด็กฉีดพร้อมกับวัคซีนป้องกันโรคอื่น ๆ เพื่อสร้างเสริมภูมิคุ้มกันได้ เช่นเดียวกัน
“เทศกาลปีใหม่มีหลายกิจกรรมที่เสี่ยงต่อการแพร่ระบาดของโรคโควิด-19 ไม่ว่าจะเป็น งานเลี้ยงสังสรรค์ กิจกรรมเฉลิมฉลอง กิจกรรมรวมญาติ รวมไปถึงการท่องเที่ยวตามสถานที่ต่างๆ ขอให้ประชาชนใช้ความระมัดระวัง ไม่ประมาท โดยเฉพาะการใกล้ชิดกับผู้สูงอายุ ผู้มีโรคประจำตัวในกลุ่ม 7 โรค และหญิงตั้งครรภ์ ควรป้องกันตนเองด้วยการสวมใส่หน้ากากอนามัยเมื่ออยู่ในสถานที่แออัด มีคนจำนวนมาก”น.ส.ไตรศุลี กล่าวว่า
วันอาทิตย์ที่ 25 ธันวาคม 2565
25/12/2565
​โฆษกรัฐบาลเผยนายกฯ ปลื้ม FTA ส่งเสริมให้ยอดการส่งออกนมและผลิตภัณฑ์นมของไทยไปตลาดต่างประเทศเพิ่มขึ้นอย่างต่อเนื่อง
ตัวเลขชัด 10 เดือนนี้ยอดส่งออกตลาดคู่ FTA มูลค่า 470 ล้านดอลลาร์สหรัฐ ขยายตัว 3%
วันนี้ (25 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ยินดีที่อุตสาหกรรมโคนมของไทยพัฒนาดีขึ้น มีมูลค่าการส่งออกสินค้านมและผลิตภัณฑ์นมของไทยไปตลาดต่างประเทศที่เติบโตอย่างต่อเนื่อง
โฆษกประจำสำนักนายกรัฐมนตรีกล่าวว่า กรมเจรจาการค้าระหว่างประเทศได้เปิดเผยข้อมูลการส่งออกนมและผลิตภัณฑ์นมไปตลาดโลกในช่วง 10 เดือน (มกราคม-ตุลาคม 2565) ซึ่งมีมูลค่า 499.3 ล้านดอลลาร์สหรัฐ ขยายตัวร้อยละ 2.8 จากช่วงเดียวกันของปีก่อน (มกราคม-ตุลาคม 2564) โดยเฉพาะการส่งออกไปยังประเทศคู่ค้าที่มีความตกลงการค้าเสรี (FTA) มีมูลค่ากว่า 470 ล้านดอลลาร์สหรัฐ ขยายตัวร้อยละ 3 สัดส่วนสูงถึงร้อยละ 94.1 โดยสินค้าส่งออกสำคัญ อาทิ นมพร้อมดื่มยูเอชที นมถั่วเหลืองที่มีนมผสม เครื่องดื่มอื่นๆ ที่มีนมผสม นมเปรี้ยวและโยเกิร์ต
นอกจากนี้ โฆษกประจำสำนักนายกรัฐมนตรี กล่าวเพิ่มเติมว่า ความตกลงการค้าเสรี (FTA) เป็นปัจจัยสนับสนุนสำคัญที่ช่วยให้การส่งออกนมและผลิตภัณฑ์นมของไทยขยายตัว ซึ่งไทยมีอยู่ทั้งหมด 14 ฉบับกับ 18 คู่ค้า โดยปัจจุบันไทยเป็นผู้ส่งออกนมและผลิตภัณฑ์นมเป็นอันดับที่ 7 ของโลก และเป็นอันดับที่ 1 ในอาเซียน ซึ่งการส่งออกนมและผลิตภัณฑ์นมไปตลาดอาเซียนมีสัดส่วนสูงถึงร้อยละ 82 โดยในช่วงเดือนมกราคม-ตุลาคม 2565 คิดเป็นมูลค่า 407 ล้านดอลลาร์สหรัฐ ซึ่งตลาดคู่ FTA สำคัญที่ในช่วง 10 เดือน (มกราคม-ตุลาคม 2565) ไทยส่งออกได้เพิ่มขึ้นเมื่อเทียบกับช่วงเดียวกันของปีก่อนหน้า ได้แก่ จีน ขยายตัว 27.9% ฮ่องกง ขยายตัว 13.1% ญี่ปุ่น ขยายตัว 121.6%
“นายกรัฐมนตรีเชื่อมั่นต่อการเจรจาเพื่อเพิ่มความตกลงทางการค้าระหว่างมิตรประเทศ เป็นแนวทางที่รัฐบาลปฏิบัติเพื่อเปิดโอกาสกระตุ้นการค้าการส่งออกระหว่างกัน สำหรับสินค้านมและผลิตภัณฑ์นมของไทย มีมาตรฐาน และคุณภาพเป็นที่ต้องการของผู้บริโภคทั้งในและต่างประเทศ นอกจากนี้ สินค้านมและผลิตภัณฑ์นมยังถือเป็นสินค้าที่เข้ากับกระแสอาหารแห่งอนาคต (Future Food) ที่รัฐบาลมุ่งส่งเสริมให้ไทยเป็นศูนย์กลางการผลิตอาหารอนาคต ทั้งในระดับอาเซียนและระดับโลก ซึ่งนายกรัฐมนตรีขอบคุณหน่วยงานที่เกี่ยวข้อง ที่ร่วมกันพัฒนา ปรับปรุง ผลิตภัณฑ์นมไทยให้มีคุณภาพ เป็นสินค้าที่สร้างโอกาสต่อประเทศและเศรษฐกิจไทย” นายอนุชาฯ กล่าว
วันอาทิตย์ที่ 25 ธันวาคม 2565
ดีอีเอส เตือนระวังข้อมูลบิดเบือน ให้ติดตามแถลงการณ์สำนักพระราชวังเท่านั้น
ดีอีเอส เตือนระวังข้อมูลบิดเบือน ให้ติดตามแถลงการณ์สำนักพระราชวังเท่านั้น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าเนื่องจากมีบุคคลหรือกลุ่มบุคคลมีการให้ข้อมูลข่าวเกี่ยวกับพระอาการประชวรของสมเด็จพระเจ้าลูกเธอเจ้าฟ้าพัชรกิติยาภานเรนทิราเทพยวดีกรมหลวงราชสาริณีสิริพัชรมหาวัชรราชธิดาในโซเชียลมีเดียซึ่งกระทรวงดิจิทัลเพื่อเศรษฐกิจและสังคมได้ติดตามอย่างใกล้ชิดพบว่ามีความบิดเบือนหรือเป็นข้อความเท็จ ซึ่งจะมีความผิดตามพ.ร.บ.คอมพิวเตอร์
ทางกระทรวงดิจิทัลฯขอเตือนพี่น้องประชาชนอย่าหลงเชื่ออย่าแชร์ส่งข้อมูลอันเป็นเท็จ ซึ่งการนำข้อมูลปลอมข่าวปลอมหรือแค่บางส่วนเข้าสู่ในระบบคอมพิวเตอร์หรือแม้แต่การแชร์หรือส่งต่อข้อมูลอันเป็นเท็จเหล่านั้นอาจเข้าข่ายมีความผิดตามพ.ร.บ.คอมพิวเตอร์มาตรา14ได้ จึงขอให้ประชาชนติดตามแถลงการณ์สำนักพระราชวังเท่านั้น
_________________
วันอาทิตย์ที่ 25 ธันวาคม 2565
25/12/2565
"สมศักดิ์" เผยราชทัณฑ์-พินิจ เปิดเยี่ยมญาติช่วงปีใหม่ เป็นของขวัญให้ญาติ-ผู้ต้องขัง หวังช่วยลดความเครียด สร้างกำลังใจให้พร้อมฝึกอบรม-พัฒนาตัวเอง ยันมีมาตรการป้องกันโรคอย่างเคร่งครัด
"สมศักดิ์" เผยราชทัณฑ์-พินิจ เปิดเยี่ยมญาติช่วงปีใหม่ เป็นของขวัญให้ญาติ-ผู้ต้องขัง หวังช่วยลดความเครียด สร้างกำลังใจให้พร้อมฝึกอบรม-พัฒนาตัวเอง ยันมีมาตรการป้องกันโรคอย่างเคร่งครัด
นายสมศักดิ์ เทพสุทิน รมว.ยุติธรรม เปิดเผยว่า ในช่วงวันหยุดช่วงเทศกาลปีใหม่ กรมราชทัณฑ์และกรมพินิจและคุ้มครองเด็กและเยาวชน ได้มอบของขวัญปีใหม่ให้กับประชาชน โดยให้เรือนจำและทัณฑสถานทุกแห่ง จัดกิจกรรมเยี่ยมญาติในช่วงวันหยุดเทศกาลปีใหม่ที่เรือนจำ ระหว่างวันที่ 30 ธ.ค.65 - 2 ม.ค.66 เพื่อเป็นของขวัญปีใหม่ให้แก่ญาติและผู้ต้องขัง เพื่อเป็นขวัญกำลังใจแก่ผู้ต้องขังให้มีความพร้อมที่จะรับการฝึกอบรม เพื่อพัฒนาพฤตินิสัยในการกลับตนเป็นคนดี ภายใต้มาตรการคัดกรองและ ป้องกันโรค (DMH) ของกระทรวงสาธารณสุขอย่างเคร่งครัด
นายสมศักดิ์ กล่าวอีกว่า ส่วนกรมพินิจและคุ้มครองเด็กและเยาวชน ได้เปิดให้บริการญาติเยี่ยมทางไกลกรณีผู้ปกครองไม่สามารถเดินทางมาที่ สถานพินิจและคุ้มครองเด็กและเยาวชน ศูนย์ฝึกและอบรมเด็กและเยาวชน และให้บริการญาติเยี่ยมกรณีผู้ปกครองมาเยี่ยมเด็ก/เยาวชนในสถานพินิจฯ ในศูนย์ฝึกและอบรมเด็กและเยาวชนแบบใกล้ชิดให้เวลาเยี่ยมครั้งละ 45 นาที โดยเริ่มตั้งแต่วันที่ 19 ธ.ค.65 - 8 ม.ค.66 ที่สถานพินิจฯ รวมถึงศูนย์ฝึกและอบรมเด็กและเยาวชนทั่วประเทศ
"การเปิดให้ญาติได้เข้าเยี่ยมในช่วงเทศกาลปีใหม่ เป็นการช่วยลดความเครียดของผู้ต้องขังและเด็ก ให้โอกาสพวกเขาได้พบครอบครัวและคนที่เขารัก ได้อยู่กันพร้อมหน้าพร้อมตา เป็นการสร้างขวัญกำลังใจ เพื่อให้พวกเขาพร้อมที่จะได้รับการฝึกงาน ฝึกอาชีพ มีความพร้อมที่จะออกไปสู่สังคมได้อย่างปกติสุข และยังเป็นไปตามหลักสิทธิมนุษยชนอีกด้วย กระทรวงยุติธรรมเล็งเห็นในจุดนี้ และอยากให้ทุกคนมีกำลังใจในการฝึกและขอให้ตั้งใจ เมื่อพ้นโทษจะได้ออกไปใช้ชีวิตกับครอบครัวได้อย่างปกติสุข ซึ่งในการเปิดเยี่ยมนั้นเราก็ได้มีการคัดกรองโรคและป้องกันตามมาตรฐานของกระทรวงสาธารณสุข "นายสมศักดิ์ กล่าว
วันอาทิตย์ที่ 25 ธันวาคม 2565
25/12/2565
รัฐบาลเชิญชวนประชาชนบริจาคโลหิตสภาชาดไทย ส่งท้ายปีเก่าต้อนรับปีใหม่ 26 ธ.ค.65 - 1 ม.ค.66 พร้อมรับของที่ระลึก
รัฐบาลเชิญชวนประชาชนบริจาคโลหิตสภาชาดไทย ส่งท้ายปีเก่าต้อนรับปีใหม่ 26 ธ.ค.65 - 1 ม.ค.66 พร้อมรับของที่ระลึก
วันที่ 25 ธันวาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า เนื่องในวาระขึ้นปีใหม่ รัฐบาลเชิญชวนประชาชนผู้มีสุขภาพดีส่งต่อโลหิตเป็นของขวัญให้กับผู้ป่วย ผ่านสภากาชาดไทย ซึ่งหากบริจาคระหว่างวันที่ 26 – 31 ธันวาคม 2565 ผู้บริจาคจะได้รับของขวัญที่ระลึก ปีใหม่2566 เป็นปฏิทินหนูแดง ปี 2566 ชุด คำถามยอดฮิตบริจาคโลหิต และเสื้อยืดลาย “Make a Wish New Year New Life”
ผู้สนใจสามารถ บริจาคโลหิตได้ที่ ศูนย์บริการโลหิตห่งชาติ สภากาชาดไทย ภาคบริการโลหิตแห่งชาติ 12 แห่ง หน่วยรับบริจาคโลหิตประจำที่ (Fixed Station) 7 แห่ง สถานีกาชาด 11 วิเศษนิยม (บางแค) เดอะมอลล์ (บางแค) ชั้น P เดอะมอลล์ (บางกะปิ) ชั้น 3 เดอะมอลล์ไลฟ์สโตร์ (งามวงศ์วาน) ชั้น 5 เดอะมอลล์ไลฟ์สโตร์ สาขาท่าพระ ชั้น 1 ศูนย์การค้า ดิ เอ็มโพเรียม สุขุมวิท ชั้น M บ้านทรงไทย (ย่านวงศ์สว่าง)
ทั้งนี้ สามารถเช็คสถานที่บริจาคโลหิตที่ร่วมโครงการได้ที่ https://shorturl.asia/heHyn
วันศุกร์ที่ 23 ธันวาคม 2565
อธิบดีกรมเจ้าท่า ลงพื้นที่ติดตามความพร้อมพิธีเปิดท่าเรือ ราชินี - บางโพ เพื่อมอบเป็นของขวัญปีใหม่ ประจำปี 2566 ให้กับประชาชน ยกระดับคุณภาพชีวิตคนไทยสู่อนาคต
...
อธิบดีกรมเจ้าท่า ลงพื้นที่ติดตามความพร้อมพิธีเปิดท่าเรือ ราชินี - บางโพ เพื่อมอบเป็นของขวัญปีใหม่ ประจำปี 2566 ให้กับประชาชน ยกระดับคุณภาพชีวิตคนไทยสู่อนาคต
วันที่ 22 ธันวาคม 2565 นายสรพงศ์ ไพฑูรย์พงษ์ รองปลัดกระทรวงคมนาคม รักษาการอธิบดีกรมเจ้าท่า กระทรวงคมนาคม ลงพื้นที่ติดตามความพร้อม การจัดพิธีเปิดท่าเรือ ราชินี - บางโพ พร้อมด้วย นายสมชาย สุมนัสขจรกุล รองอธิบดีกรมเจ้าท่า ด้านวิชาการ และคณะทำงาน เพื่อมอบเป็นของขวัญปีใหม่ ประจำปี 2566 ให้กับประชาชน ยกระดับคุณภาพชีวิตคนไทยสู่อนาคต ณ ท่าเรือราชินี และ ท่าเรือบางโพ
โดยการลงพื้นที่ติดตามความพร้อมในครั้งนี้ เพื่อให้พิธีเปิดท่าเรือ ซึ่งจะจัดขึ้น ในวันที่ 23 ธันวาคม 2565 ณ ท่าเรือบางโพ แขวงบางซื่อ เขตบางซื่อ กรุงเทพมหานคร เป็นไปด้วยความเรียบร้อย โดยกระทรวงคมนาคม นำโดย นายศักดิ์สยาม ชิดชอบ รัฐมนตรีว่าการกระทรวงคมนาคม และดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้เรียนเชิญ พลเอก ประยุทธ์ จันทร์โอชา นายกรัฐมนตรี มาเป็นประธาน ในพิธีเปิดในครั้งนี้ พร้อมจัดนิทรรศการ แสดงเส้นทางการเดินเรือ ตั้งแต่อดีตจนถึงปัจจุบัน ออกมาเป็นรูปแบบ Art Gallery ที่เชื่อมโยงวิถีชีวิต วัฒนธรรม และเศรษฐกิจ รวมถึงวิวัฒนาการของการคมนาคมทางน้ำที่ผูกพันกับคนไทย โดยภายในงานเปิดท่าเรือ ราชินี และ ท่าเรือบางโพ จะจัดให้มีการแสดงนิทรรศการเฉลิมพระเกียรติ ร.10 ที่ท่าเรือราชินี และนิทรรศการที่สื่อถึงความเป็น Center Pier ของท่าเรือบางโพที่เชื่อมโยง การเดินทางของประชาชน ทั้ง 3 รูปแบบ ล้อ ราง เรือ ที่เชื่อมกันอย่างราบรื่น พร้อมสำหรับ มอบเป็นของขวัญปีใหม่ 2566 ให้กับประชาชน ยกระดับคุณภาพชีวิตคนไทย สู่อนาคต
ทั้งนี้ การเปิดท่าเรือราชินี และท่าเรือบางโพ อย่างเป็นทางการ ในครั้งนี้ จะสอดรับนโยบายของรัฐบาลและกระทรวงคมนาคม ที่จะพัฒนาการให้บริการท่าเรือโดยสารสาธารณะในแม่น้ำเจ้าพระยา เพื่อยกระดับมาตรฐานการให้บริการ ให้มีความสะดวก รวดเร็วและปลอดภัย ประชาชนได้รับประโยชน์สูงสุดในการเดินทาง ตลอดจนสามารถเชื่อมโยงกับระบบขนส่งรูปแบบอื่น (ล้อ-ราง-เรือ) ได้อย่างไร้รอยต่อ ช่วยลดปัญหาการคับคั่งของการจราจรทางบก ลดระยะเวลาในการเดินทาง ประชาชนมีคุณภาพชีวิตที่ดีขึ้น ส่งเสริมการท่องเที่ยวทางน้ำและสร้างภาพลักษณ์การเดินทางของประเทศต่อไป
" ท่าเรือแห่งความสุข : HAPPY PIER : HAPPY NEW YEAR 2023 "
วันศุกร์ที่ 23 ธันวาคม 2565
23/12/2565
กบข. เร่งจ่ายเงินคืนทายาทสมาชิก จากเหตุเรือหลวงสุโขทัยล่ม
จากเหตุการณ์เรือหลวงสุโขทัยอับปางกลางทะเล ที่มีผู้เสียชีวิตและสูญหาย กบข.ตรวจสอบรายชื่อผู้เสียชีวิต ซึ่งมีบางรายเป็นสมาชิก กบข.  จึงได้เร่งประสานงานหน่วยงานต้นสังกัดและทายาทของผู้เสียชีวิตทั้งหมด เพื่อช่วยเหลือการดำเนินการขอรับเงิน กบข. คืน
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า จากเหตุการณ์เรือหลวงสุโขทัยอับปางกลางทะเล ที่มีผู้เสียชีวิตและสูญหายนั้น กบข. ได้ตรวจสอบรายชื่อผู้เสียชีวิต ซึ่งมีบางรายที่เป็นสมาชิก กบข. ด้วย จึงได้สั่งให้เจ้าหน้าที่เร่งประสานงานไปยังหน่วยงานต้นสังกัดและทายาทของผู้เสียชีวิตทั้งหมด เพื่อช่วยเหลือการดำเนินการขอรับเงิน กบข. คืน
โดยขั้นตอนการขอรับเงินคืน ทายาทผู้เสียชีวิตจะต้องดำเนินการผ่านทางหน่วยงานต้นสังกัด หลังจากนั้นหน่วยงานจะส่งเรื่องการขอรับเงินคืนมายัง กบข. และจะสามารถดำเนินการจ่ายเงิน กบข. คืนภายใน 7 วันทำการ หลังจากที่ได้รับเอกสารถูกต้องครบถ้วน
ทั้งนี้ กบข. ขอแสดงความเสียใจและขอส่งกำลังใจไปยังครอบครัวของผู้เสียชีวิตและผู้สูญหายทุกท่าน สามารถสอบถามข้อมูลเพิ่มเติมได้ที่ Facebook กบข. หรือ LINE กบข. @gpfcommunity หรือศูนย์บริการข้อมูลสมาชิก โทร 1179
วันศุกร์ที่ 23 ธันวาคม 2565
23/12/2565
โฆษกรัฐบาลเผยนายกฯ ปลื้ม ทัพนักกีฬาว่ายน้ำทีมชาติไทยทำผลงานยอดเยี่ยมในรายการแข่งขัน Sea age group swimming championships 2022 ครั้งที่ 44 คว้าเหรียญรางวัล 129 เหรียญ
โฆษกรัฐบาลเผยนายกฯ ปลื้ม ทัพนักกีฬาว่ายน้ำทีมชาติไทยทำผลงานยอดเยี่ยมในรายการแข่งขัน Sea age group swimming championships 2022 ครั้งที่ 44 คว้าเหรียญรางวัล 129 เหรียญ สร้างประวัติศาสตร์จ้าวสระของรายการแข่งขันนี้ในรอบ 10 ปี
วันที่ 23 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า นักกีฬาว่ายน้ำทีมชาติไทย สามารถคว้าเหรียญรางวัลมาได้เป็นจำนวนมาก จากการแข่งขันว่ายน้ำ Sea age group swimming championships 2022 ครั้งที่ 44 ณ กรุงกัวลาลัมเปอร์ ประเทศมาเลเซีย ระหว่างวันที่ 17-19 ธันวาคม 2565 โดยมี 8 ประเทศในอาเซียนเข้าร่วม ได้แก่ มาเลเซีย บรูไน สิงคโปร์ อินโดนีเซีย เวียดนาม กัมพูชา ฟิลิปปินส์ และไทย
โฆษกประจำสำนักนายกรัฐมนตรีเปิดเผยว่า ในการแข่งขันรายงานนี้ ประเทศไทยส่งนักกีฬาเข้าร่วมการแข่งขันทั้งหมด 89 คน ซึ่งทัพนักกีฬาว่ายน้ำทีมชาติไทย สามารถทำได้เกินเป้าหมายที่ตั้งไว้ โดยสามารถทำผลงานไปได้ทั้งหมด 58 เหรียญทอง 43 เหรียญเงิน และ 28 เหรียญทองแดง รวมเหรียญรางวัลทั้งหมดที่ประเทศไทยสามารถคว้ามาได้ 129 เหรียญ ขึ้นแท่นตำแหน่งจ้าวสระของรายการแข่งขันนี้ในรอบ 10 ปี โดยในการแข่งขันครั้งนี้ เป็นการประเมินความพร้อมของนักกีฬาว่ายน้ำทีมชาติไทย เพื่อเตรียมการแข่งขันในมหกรรมกีฬาซีเกมส์ 2023 ที่จะจัดขึ้นที่ประเทศกัมพูชา
“นายกรัฐมนตรียินดีทัพนักกีฬาว่ายน้ำทีมชาติไทยที่สามารถทำผลงานยอดเยี่ยมในการแข่งขันครั้งนี้ พร้อมชื่นชมและขอบคุณทัพนักกีฬาว่ายน้ำทีมชาติไทย รวมทั้งหน่วยงานที่เกี่ยวข้องที่ทุ่มเทแรงกายแรงใจ ตั้งใจฝึกซ้อม จนสามารถสร้างผลงานที่ยอดเยี่ยม และสร้างชื่อเสียงให้กับประเทศไทย โดยนักกีฬาชุดนี้จะเป็นตัวแทนของนักกีฬารุ่นใหม่ที่จะมาต่อยอดความสำเร็จของนักกีฬารุ่นพี่ในอนาคต ในการแข่งขันรายการอื่นๆต่อไป” นายอนุชาฯ กล่าว
วันศุกร์ที่ 23 ธันวาคม 2565
23/12/2565
ปลัดฯ ณัฐพล รุดให้กำลังใจผู้ประกอบการในงาน OTOP City 2022
ปลัดฯ ณัฐพล รุดให้กำลังใจผู้ประกอบการในงาน OTOP City 2022
วันนี้(22ธันวาคม2565)ดร.ณัฐพลรังสิตพลปลัดกระทรวงอุตสาหกรรมพร้อมด้วยนางสาวณัฏฐิญาเนตยสุภารองอธิบดีกรมส่งเสริมอุตสาหกรรมรักษาราชการแทนรองปลัดกระทรวงอุตสาหกรรมตรวจเยี่ยมบูธของกรมส่งเสริมอุตสาหกรรมในงานOTOP City 2022ซึ่งจัดขึ้นภายใต้แนวคิด“มอบความสุขจากภูมิปัญญาส่งต่อคุณค่าจากฝีมือคนไทย”โดยกำหนดจัดขึ้นระหว่างวันที่17 – 25ธันวาคม2565ณอาคารชาเลนเจอร์1 - 3ศูนย์แสดงสินค้าและการประชุมอิมแพ็คเมืองทองธานีทั้งนี้คาดว่าตลอดการจัดงานจะสามารถสร้างรายได้ให้เกิดเงินหมุนเวียนในระบบเศรษฐกิจได้ไม่น้อยกว่า500ล้านบาทพร้อมทั้งช่วยผลักดันเศรษฐกิจไทยให้เติบโตและสามารถกระจายรายได้ให้แก่ชุมชนอย่างทั่วถึง
สำหรับภายในพื้นที่จัดแสดงของกรมส่งเสริมอุตสาหกรรมแบ่งออกเป็น3โซนดังนี้
โซนที่1นิทรรศการจัดแสดงและจำหน่ายผลิตภัณฑ์OTOPของผู้ประกอบการกลุ่มเป้าหมายภายใต้แนวคิด“OTOPชุมชนดีพร้อม”ประกอบด้วย1)นิทรรศการจัดแสดงผลิตภัณฑ์OTOPที่ผ่านการพัฒนาจากกระทรวงอุตสาหกรรม2)สาธิตกระบวนการผลิตของผลิตภัณฑ์ต่างๆจากผู้ผลิตเช่นการย้อมผ้าฝ้ายด้วยวัตถุดิบจากธรรมชาติ3)กิจกรรมถ่ายทอดองค์ความรู้(Share & Learn)
โซนที่2 DIPROM Gift Shopของขวัญปีใหม่จากใจชาวดีพร้อมเป็นการนำผลิตภัณฑ์จากผู้ผลิตผู้ประกอบการOTOPที่เคยเข้าร่วมโครงการกับกระทรวงอุตสาหกรรมมาจัดแสดงและจำหน่ายสินค้าจำนวน5รูปแบบคือ1) Healthy DIPROM 2) Tasty DIPROM 3) Beauty DIPROM 4) Happy DIPROM 5) Luxury DIPROM
โซนที่3การเผยแพร่และประชาสัมพันธ์กิจกรรมต่างๆของกระทรวงอุตสาหกรรมเช่นบูธเงินทุนหมุนเวียนเพื่อการส่งเสริมอาชีพอุตสาหกรรมในครอบครัวและหัตถกรรมไทยเพื่อให้บริการคำปรึกษาแนะนำในด้านการเงินแก่ผู้ประกอบการและบูธศูนย์บริการธุรกิจอุตสาหกรรมดีพร้อม(DIPROM BSC)
วันศุกร์ที่ 23 ธันวาคม 2565
นราพัฒน์ ถก 3 ประเด็นเพื่อแก้ปัญหาให้เกษตรกรและหน่วยงานท้องถิ่น ผ่านเวทีประชุมคณะกรรมการผู้ช่วยรัฐมนตรี
นราพัฒน์ ถก 3 ประเด็นเพื่อแก้ปัญหาให้เกษตรกรและหน่วยงานท้องถิ่น ผ่านเวทีประชุมคณะกรรมการผู้ช่วยรัฐมนตรี
เมื่อวันศุกร์ที่ 23 ธันวาคม 2565 นายนราพัฒน์ แก้วทอง กรรมการผู้ช่วยรัฐมนตรีว่าการกระทรวงเกษตรและสหกรณ์ ร่วมประชุมคณะกรรมการผู้ช่วยรัฐมนตรี ครั้งที่ 11/2565 โดยกระทรวงทรัพยากรธรรมชาติและสิ่งแวดล้อมเป็นเจ้าภาพจัดการประชุม นายนราพัฒน์ ได้นำปัญหาจากเกษตรกร ประชาชน และหน่วยงานปกครองท้องถิ่นที่ได้รับมาจากการลงพื้นที่ เข้าที่ประชุมเพื่อเร่งรัดหาแนวทางแก้ไขปัญหา โดยมี 3 ประเด็น ดังนี้
1. เรื่องเร่งรัดการอนุญาติให้หน่วยงานต่างๆ เข้าไปพัฒนาและปรับปรุงโครงสร้างพื้นฐาน เช่น อาคาร ถนน และสิ่งปลูกสร้างในเขตพื้นที่ป่า เพื่อประโยชน์สาธารณะ ซึ่งปัจจุบันประชาชนได้รับความเดือดร้อนมาก จากการที่องค์การปกครองท้องถิ่นและหน่วยงานต่างๆ ไม่สามารถเข้าไปปรับปรุงและพัฒนาโครงสร้างพื้นฐานได้ ตัวอย่างเช่น การซ่อมศูนย์เด็กเล็กที่อยู่ในพื้นที่ป่า ก็ต้องรอการอนุญาติจากกระทรวงทรัพฯ ก่อน ซึ่งเหล่านี้ทำให้เกิดความเดือดร้อนในชุมชน
2. เรื่องการดำเนินคดีและการออกระเบียบกฎเกณฑ์การเข้าไปทำกินและเก็บผลผลิตทางการเกษตรของชาวบ้านในพื้นที่ป่าให้ชัดเจน และสอดคล้องกับบริบทของวิถีชีวิตชุมชน ยกตัวอย่างเช่น การทำเกษตรปลูก บุก ในจังหวัดแม่ฮ่องสอน ที่ได้มีข้อตกลงการใช้พื้นที่ทำการเกษตรแล้ว แต่เมื่อเข้าช่วงเก็บผลผลิตและขนส่งไปขาย ก็จะถูกเจ้าหน้าที่ดำเนินคดีอยู่ แม้แปลงปลูกจะมีการรับรองแล้วก็ตาม
3. เรื่องการเปิดช่องพิจารณาเร่งด่วนสำหรับการอนุญาติขุดบ่อบาดาลเพื่อการเกษตร ซึ่งอยากให้เร่งรัดเปิดช่องพิจารณาแยกจากการขุดบ่อบาดาลเพื่อประโยชน์อื่นๆ หรือตั้งกรรมการพิจารณาเรื่องนี้โดยเฉพาะ เพื่อบรรเทาความเดือนร้อนในการประกอบอาชีพเกษตรกรรม ที่เป็นปัญหาหลักของเกษตรกรในพื้นที่ที่ขาดแคลนแหล่งน้ำ
โดยผู้แทนจากกระทรวงทรัพยากรธรรมชาติและสิ่งแวดล้อม ได้ยืนยันว่าทางกระทรวงทรัพฯ จะเร่งดำเนินการหาแนวทางเพื่อแก้ไขปัญหาที่เกิดขึ้น และจะเร่งจัดการและกำชับให้แต่ละจังหวัดปฏิบัติเพื่อให้เกิดประโยชน์ต่อประชาชนอย่างดีที่สุด โดยได้กล่าวขอบคุณนายนราพัฒน์เป็นอย่างมากที่ได้นำประเด็นจากพื้นที่มาหารือ ซึ่งเป็นการแสดงความห่วงใยที่จริงใจต่อพี่น้องประชาชน
นอกจากนี้นายนราพัฒน์ยังได้ยื่นเรื่องติดตามปัญหาต่างๆ ที่ทางตัวแทนประชาชนแต่ละจังหวัดได้เคยยื่นมาที่กระทรวงทรัพยากรธรรมชาติฯ เช่น ปัญหาเรื่องที่ดินทำกินในเขตป่า ปัญหาเรื่องที่ดินในการก่อสร้างระบบชลประทานโครงการต่างๆ และปัญหาแนวเขตที่ดินทับซ้อน เป็นต้น
วันศุกร์ที่ 23 ธันวาคม 2565
รฟท. แจ้งเหตุรถแท็กซี่ ฝ่าเครื่องกั้นถนน ชนกับขบวนรถชานเมืองที่ 339 กรุงเทพ - ชุมทางแก่งคอย
บริเวณจุดตัดรถไฟระหว่างสถานีบางเขน - หลักสี่
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า วันนี้ (23 ธันวาคม 2565) เวลาประมาณ 05.50 น. เกิดเหตุขบวนรถชานเมืองที่ 339 กรุงเทพ - ชุมทางแก่งคอย ได้ชนกับรถแท็กซี่ยีห้อ โตโยต้า อัลติส สีเขียว-เหลือง ทะเบียน 1 มท.5569 กรุงเทพมหานคร บริเวณหลักกิโลเมตรที่ 15/11 ระหว่างสถานีบางเขน - หลักสี่ (แยกนอร์ธปาร์ค แขวงทุ่งสองห้อง เขตหลักสี่ กทม.) ซึ่งเป็นจุดตัดเสมอระดับทางรถไฟ-รถยนต์ มีเครื่องกั้นถนนชนิดคานอัตโนมัติ (ก.1) พร้อมป้ายเตือนครบถ้วน
จาการตรวจสอบในเบื้องต้น พบว่า ขณะเกิดเหตุคานกั้นถนนได้ลงปิดกั้นเรียบร้อยแล้ว ได้มีแท็กซี่คันดังกล่าวขับมาจากถนนกำแพงเพชร 6 มุ่งหน้าไปถนนวิภาวดี แต่ใช้เส้นทางย้อนศรและขับฝ่าเครื่องกั้นถนนเข้ามาบนรางรถไฟ จนเป็นเหตุให้ชนกับขบวนรถชานเมืองที่ 339 กรุงเทพ - ชุมทางแก่งคอย โดยผู้ขับขี่แท็กซี่ คือ ร.ต.ชูชีพ วังทอง อายุ 65 ปี เสียชีวิตในที่เกิดเหตุ มูลนิธิปอเต๊กตึ้ง นำร่างผู้เสียชีวิตส่งโรงพยาบาลภูมิพลอดุลยเดช
จากการสอบสวนพนักงานขับรถไฟในเบื้องต้น ให้การว่า เมื่อมาถึงบริเวณจุดเกิดเหตุมีรถแท็กซี่ขับเข้ามาบนรางรถไฟ ซึ่งพยายามเปิดหวูด พร้อมส่งสัญญาณไฟเตือนหลายครั้ง และลงห้ามล้อเบรกชะลอความเร็วแล้ว แต่รถแท็กซี่คันดังกล่าวไม่จอด จึงทำให้เกิดเหตุดังกล่าว ขบวนรถไฟได้รับความเสียหาย ไม่สามารถทำขบวนต่อได้ ส่งผลกระทบให้ขบวนรถดังกล่าวไม่มีเดินจากบางเขน – ชุมทางแก่งคอย ส่วนขบวนรถในเส้นทางสายเหนือ สายตะวันออกเฉียงเหนือต้องล่าช้ากว่ากำหนดเวลา
ทั้งนี้ เหตุการณ์ที่เกิดขึ้นรฟท. เข้าดูแลช่วยเหลือในด้านมนุษยธรรมแก่ผู้เสียชีวิต ขณะเดียวกันได้มอบหมายให้เจ้าหน้าที่ผู้ที่เกี่ยวข้องเร่งตรวจสอบสาเหตุที่แท้จริงของการเกิดอุบัติเหตุดังกล่าว ตลอดจนดำเนินการหามาตรการแก้ไขปัญหา เพื่อป้องกันไม่ให้เกิดเหตุการณ์ดังกล่าวซ้ำรอยขึ้นอีก ซึ่งรฟท. เน้นความปลอดภัยเป็นเรื่องสำคัญ และขอแสดงความเสียใจแก่ญาติของผู้เสียชีวิตในครั้งนี้ อย่างไรก็ตามพื้นที่บริเวณดังกล่าวเป็นทางผ่าน ซึ่งรฟท. ได้ติดตั้งทางผ่านถนนเสมอระดับทางมีเครื่องกั้นถนนชนิดคานอัตโนมัติ พร้อมป้ายจราจร ป้ายข้อความเตือนทั้งสองด้าน และมีเครื่องหมายจราจรครบถ้วนตลอดเวลา ดังนั้นจึงขอความร่วมมือไปยังประชาชนผู้ใช้รถใช้ถนนผ่านบริเวณทางผ่านเสมอระดับรถไฟ - รถยนต์ ให้ปฏิบัติตามกฎจราจรอย่างเคร่งครัด และตระหนักถึงความปลอดภัยในชีวิตและทรัพย์สิน เพื่อไม่ให้เกิดความสูญเสียขึ้นในอนาคต
ที่ผ่านมา รฟท. ได้พยายามสร้างการมีส่วนร่วมระหว่างรฟท. กับชุมชนมาโดยตลอด ในการให้ความรู้เกี่ยวกับการขับขี่ยานพาหนะผ่านบริเวณจุดตัดทางรถไฟอย่างถูกต้อง ตลอดจนปลูกฝังจิตสำนึกในการใช้เส้นทางอย่างระมัดระวัง ผ่านโครงการ MISSION ZERO รถไฟไทยปลอดภัยทุกเส้นทาง รณรงค์สร้างความปลอดภัยในการใช้รถใช้ถนน เพื่อลดการเกิดอุบัติเหตุให้เหลือศูนย์ ซึ่งหลังจากนี้ยังจำเป็นต้องรณรงค์ให้ความรู้อย่างต่อเนื่อง เพื่อป้องกันการเกิดอุบัติเหตุบริเวณจุดตัดทางรถไฟ รวมทั้งลดความสูญเสียในชีวิต และทรัพย์สิน ของประชาชน และ รฟท. ต่อไป
วันศุกร์ที่ 23 ธันวาคม 2565
สธ.จับมือ 5 ภาคีเครือข่าย ลงนามความร่วมมือป้องกันการกระทำความผิดซ้ำจากผู้กระทำความผิดเกี่ยวกับเพศหรือที่ใช้ความรุนแรง
กระทรวงสาธารณสุข ลงนามความร่วมมือกับภาคีเครือข่าย 5 หน่วยงาน บูรณาการการป้องกันการกระทำความผิดซ้ำจากผู้กระทำความผิดเกี่ยวกับเพศหรือที่ใช้ความรุนแรง มุ่งรักษาและบริการทางการแพทย์ แก้ไขฟื้นฟูและปรับเปลี่ยนพฤติกรรม เพื่อสร้างความปลอดภัยให้กับสังคม
กระทรวงสาธารณสุข ลงนามความร่วมมือกับภาคีเครือข่าย 5 หน่วยงาน บูรณาการการป้องกันการกระทำความผิดซ้ำจากผู้กระทำความผิดเกี่ยวกับเพศหรือที่ใช้ความรุนแรง มุ่งรักษาและบริการทางการแพทย์ แก้ไขฟื้นฟูและปรับเปลี่ยนพฤติกรรม เพื่อสร้างความปลอดภัยให้กับสังคม และให้การคุ้มครองประชาชนส่วนรวม
วันนี้ (23 ธันวาคม 2566) ที่ห้องสนฉัตร อาคารกระทรวงยุติธรรม กรุงเทพมหานคร นายแพทย์ณรงค์ สายวงศ์ รองปลัดกระทรวงสาธารณสุข ลงนามบันทึกข้อตกลงความร่วมมือ “การบูรณาการความร่วมมือ เพื่อป้องกันการกระทำความผิดซ้ำจากผู้กระทำความผิดเกี่ยวกับเพศหรือที่ใช้ความรุนแรง” ระหว่างกระทรวงสาธารณสุขกับ สำนักงานศาลยุติธรรม สำนักงานอัยการสูงสุด กระทรวงมหาดไทย สำนักงานตำรวจแห่งชาติ และกระทรวงยุติธรรม และกล่าวว่า กระทรวงยุติธรรมได้ขับเคลื่อนภารกิจ ตามพระราชบัญญัติมาตรการป้องกันการกระทําความผิดซ้ำในความผิดเกี่ยวกับเพศหรือที่ใช้ความรุนแรง พ.ศ.2565 และจัดให้มีการลงนามในบันทึกข้อตกลงความร่วมมือระหว่าง 6 หน่วยงานดังกล่าว เพื่อแสดงเจตจํานงที่จะบูรณาการความร่วมมือกันในการป้องกันการกระทําความผิดซ้ำจากผู้ที่กระทําความผิดคดีเกี่ยวกับเพศหรือที่ใช้ความรุนแรง สร้างความปลอดภัยให้กับสังคมและให้การคุ้มครองประชาชนส่วนรวม
นายแพทย์ณรงค์ กล่าวต่อว่า กระทรวงสาธารณสุข ได้แสดงเจตจํานงที่จะส่งเสริมความร่วมมือครั้งนี้ โดยมุ่งใช้ความเชี่ยวชาญในการรักษาและความเป็นมืออาชีพของบุคลากรในสังกัด ให้การรักษา แก้ไข ฟื้นฟู บริการทางการแพทย์ และปรับเปลี่ยนพฤติกรรมของผู้กระทําความผิดคดีเกี่ยวกับเพศหรือที่ใช้ความรุนแรง ที่อยู่ภายใต้การดําเนินการตามพระราชบัญญัติมาตรการป้องกันการกระทําความผิดซ้ำฯ ให้เป็นพลเมืองดี ดํารงชีวิตอยู่ในสังคมได้อย่างเป็นปกติสุข และไม่หวนกลับไปกระทําความผิดซ้ำอีกภายหลังพ้นโทษ รวมถึงสนับสนุนข้อมูลที่เกี่ยวข้องและผลการรักษาของผู้กระทําความผิดดังกล่าว เพื่อการเฝ้าระวังและติดตามพฤติกรรมผู้กระทําภายหลังพ้นโทษ
************************************** 23 ธันวาคม 2565
วันศุกร์ที่ 23 ธันวาคม 2565
23/12/2565
รองนายกฯ พล.อ.ประวิตรฯ สั่งการเฝ้าระวังแก้ปัญหา PM 2.5 ทั่วประเทศและ กทม. หลังหนาวเยือนลมนิ่งสงบ
รองนายกฯ พล.อ.ประวิตรฯ สั่งการเฝ้าระวังแก้ปัญหา PM 2.5 ทั่วประเทศและ กทม. หลังหนาวเยือนลมนิ่งสงบ
วันนี้ (วันที่ 23ธันวาคม 2565) พลเอกคงชีพตันตระวาณิชย์ โฆษกประจำรองนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรีได้กำชับกระทรวงทรัพยากรธรรมชาติและสิ่งแวดล้อม ประสาน กระทรวงมหาดไทย กรุงเทพมหานคร และหน่วยงานที่เกี่ยวข้อง ติดตามเฝ้าระวังคุณภาพอากาศ PM 2.5 หลังความกดอากาศสูงและมวลอากาศเย็นแผ่ปกคลุม โดยเริ่มมีผลหลายพื้นที่ทั่วประเทศ รวมถึงกรุงเทพมหานคร
โดยรองนายกรัฐมนตรีขอให้ทุกหน่วยงานประสานขับเคลื่อนแผนปฏิบัติการที่ให้ความสำคัญ การสื่อสารเชิงรุก แจ้งเตือนป้องกันกับประชาชน ยกระดับเพิ่มความเข้มปฏิบัติการ ทั้งการบังคับใช้กฎหมาย และมาตรการต่าง ๆ ที่กำหนด รวมทั้งการสร้างการมีส่วนร่วม โดยเฉพาะการสร้างความตระหนักรู้และร่วมมือกันในช่วงเวลาวิกฤต ทั้งนี้ให้ขับเคลื่อนการปฏิบัติให้มีผลและครอบคลุมเป้าหมาย ทั้งพื้นที่เมือง พื้นที่เกษตรกรรม และพื้นที่ป่า เพื่อลดต้นเหตุของการเกิดปัญหาให้เป็นผล ทั้งนี้ขอให้ประสานการทำงานร่วมกัน กระทรวงสาธารณสุขเข้าไปช่วยดูแลกลุ่มเปราะบาง ทั้งเด็ก ผู้สูงวัย และสตรีมีครรภ์ ในภาพรวม
วันศุกร์ที่ 23 ธันวาคม 2565
รฟท. พร้อมเปิดเดินขบวนรถสายใต้ได้ตามปกติ ในวันที่ 24 ธันวาคม 2565
หลังระดมเจ้าหน้าที่ซ่อมปรับปรุงทางรถไฟสายใต้ จากเหตุน้ำท่วมในพื้นที่จังหวัดสงขลา
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่เกิดสถานการณ์ฝนตกหนักในพื้นที่ภาคใต้ จังหวัดสงขลา และส่งผลให้เกิดน้ำท่วมทางรถไฟสายใต้ได้รับความเสียหาย จนต้องปรับเปลี่ยนการเดินรถช่วงระหว่างสถานีนาม่วง - วัดควนมีด ควนเนียง - บ้านเกาะใหญ่, โคกทราย- ควนเนียง, หารเทา - โคกทราย, หารเทา- ควรเคี่ยม, เขาชัยสน- บางแก้ว, วัดควนมีด- จะนะ เมื่อวันที่ 18 - 23 ธันวาคม 2565 นั้น
ล่าสุดวันนี้ (23 ธันวาคม 2565) หลังจากระดับน้ำลดลงเข้าสู่สภาวะปกติ เจ้าหน้าที่ฝ่ายการช่างโยธา สามารถเข้าไปดำเนินการซ่อมแซมทางรถไฟที่ได้รับความเสียหาย รวมทั้งตรวจสอบสภาพทางให้มีความปลอดภัยสำหรับการเดินรถในช่วงตลอดวันที่ผ่านมา โดยพร้อมเปิดให้บริการเดินขบวนรถในเส้นทางสายใต้ได้ตามปกติ ตั้งแต่วันที่ 24 ธันวาคม 2565 เป็นต้นไป จำนวน 24 ขบวน ประกอบด้วย
1. ขบวนรถด่วนพิเศษที่ 31/32 (กรุงเทพ- หาดใหญ่ - กรุงเทพ)
2. ขบวนรถด่วนพิเศษที่ 37/38 (กรุงเทพ - สุไหงโกลก - กรุงเทพ)
3. ขบวนรถด่วนพิเศษที่ 45/46 (กรุงเทพ - ปาดังเบซาร์ - กรุงเทพ)
4. ขบวนรถเร็วที่ 169/170 (กรุงเทพ - ยะลา - กรุงเทพ)
5. ขบวนรถเร็วที่ 171/172 (กรุงเทพ- สุไหงโกลก - กรุงเทพ)
6. ขบวนรถท้องถิ่นที่ 463/464 (พัทลุง - สุไหงโกลก- พัทลุง)
7. ขบวนรถสินค้าที่ 985/986 (กรุงเทพ - สุไหงโกลก- กรุงเทพ)
8. ขบวนรถท้องถิ่นที่ 445/446 (ชุมพร- หาดใหญ่ - ชุมพร)
9. ขบวนรถท้องถิ่นที่ 447/448 (สุราษฎร์ธานี - สุไหงโก-ลก - สุราษฎร์ธานี)
10. ขบวนรถท้องถิ่นที่ 451/452 (นครศรีธรรมราช - สุไหงโก-ลก - นครศรีธรรมราช)
11. ขบวนรถท้องถิ่นที่ 453/454 (ยะลา - สุไหงโก-ลก - ยะลา)
12. ขบวนรถท้องถิ่นที่ 455/456 (นครศรีธรรมราช- ยะลา - นครศรีธรรมราช)
สำหรับผู้โดยสารที่ประสงค์จะเดินทาง สามารถสอบถามรายละเอียดเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 หรือ เฟซบุ๊ก แฟนเพจ ทีมพีอาร์การรถไฟแห่งประเทศไทย ตลอด 24 ชั่วโมง.
วันศุกร์ที่ 23 ธันวาคม 2565
พม. สานพลังเครือข่าย ช่วยคนไร้บ้าน อิ่มใจ อุ่นกาย คลายหนาว พร้อมที่พัก
พม. สานพลังเครือข่าย ช่วยคนไร้บ้าน อิ่มใจ อุ่นกาย คลายหนาว พร้อมที่พัก
เมื่อวันที่ 22 ธ.ค. 65เวลา 18.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ลงพื้นที่ลานพระแม่ธรณีบีบมวยผม บริเวณท้องสนามหลวง เพื่อร่วมกิจกรรม “อิ่มใจ อุ่นกาย คลายหนาว เพื่อคนไร้บ้าน” เพื่อประชาสัมพันธ์สวัสดิการด้านที่พักอาศัยที่ช่วยบรรเทาความเดือดร้อนในช่วงฤดูหนาวที่มีอากาศเย็น โดยเฉพาะช่วงเวลากลางคืน ซึ่งเป็นความร่วมมือระหว่างกระทรวงการพัฒนาสังคมและความมั่นคงของมนุษย์ (พม.)โดยกรมพัฒนาสังคมและสวัสดิการ (พส.) ร่วมกับกรุงเทพมหานคร มูลนิธิพัฒนาที่อยู่อาศัย มูลนิธิกระจกเงา มูลนิธิอิสรชน สำนักงานกองทุนสนับสนุนการสร้างเสริมสุขภาพ (สสส.) และสถาบันเอเชียศึกษา จุฬาลงกรณ์มหาวิทยาลัย ทั้งนี้ รองอธิบดีกรมพัฒนาสังคมและสวัสดิการ ได้แก่ นายกิตติ อินทรกุล และนางสาวนภาพร เมฆาผ่องอำไพ ผู้แทนหน่วยงานและภาคีเครือข่าย เข้าร่วมกิจกรรม
นายอนุกูล กล่าวเพิ่มเติมว่า กระทรวง พม. โดย พส. ได้จัดบริการที่พัก “บ้านปันสุข” โดยคำนึงถึงวิถีการใช้ชีวิตของผู้ประสบปัญหาด้านที่พักอาศัยในเมืองใหญ่ ซึ่งเปิดให้บริการทุกวัน ไม่ว่าจะเป็น ห้องพัก เครื่องซัก–อบผ้า ห้องอาบน้ำ และโซนซักล้าง พร้อมทั้งกิจกรรมจากหน่วยงานต่างๆ ประกอบด้วย บูธอาหารและเครื่องดื่ม และกิจกรรมสันทนาการต่างๆ เพื่อสร้างความผ่อนคลายในบรรยากาศมิตรภาพ อีกทั้งเวทีเสวนาและกิจกรรมให้คำปรึกษาแนะนำด้านสิทธิสวัสดิการต่างๆ เพื่อให้คนไร้บ้านสามารถเปิดอกพูดคุยถึงปัญหาและความต้องการ ซึ่งกระทรวง พม. และภาคีเครือข่ายจะได้นำข้อมูลไปประสานความช่วยเหลือให้สามารถเข้าถึงสิทธิสวัสดิการที่เหมาะสม ทั้งนี้ กระทรวง พม. พร้อมให้ความช่วยเหลือคนไร้บ้านสำหรับการเข้ารับบริการที่พักในวันดังกล่าว โดยได้จัดบริการรถรับ-ส่ง เพื่อพาไปเช็คอิน “บ้านปันสุข” ได้ทันที
วันศุกร์ที่ 23 ธันวาคม 2565
23/12/2565
Foreign investment soars by 74% during January and November 2022
Foreign investment soars by 74% during January and November 2022
December 22, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the overview of foreign direct investment situation in Thailand during the first 11 months of 2022 (January- November), which has reached the total of over 112,466 million Baht, an increase of 74% from the same period of 2021. Consequently, over 5,000 employment positions have been created.
The Prime Minister is pleased with the confidence of foreign investors on Thailand’s economic potentials. He also thanked concerned agencies for their hard work in translating the Government’s policies into action which has resulted in the Thai economy continuing to show positive signs for rapid recovery.
During January and November 2022, Ministry of Commerce has approved the request of 530 foreign investors to conduct businesses in Thailand under Foreign Business Act B.E. 2542. Top 3 foreign investors by countries are: 1) Japan: 137 investors (26%) with the total investment of 39 billion Baht, 2) Singapore: 85 investors (16%) with the total investment of 11,999 million Baht, and 3) U.S.: 70 investors (13%) with the total investment of 3,343 million Baht. Businesses approved by Ministry of Commerce are mostly relevant with the Government’s policies on national infrastructure development, public sector investment promotion, and S-Curve industries.
According to the Government Spokesperson, the Prime Minister emphasized the importance to continue promoting foreign direct investment and ease of doing business. Proper and timely investment policies, as well as promotion of Thailand as regional hub, also boost the confidence of foreign investors, ensure continuous economic recovery, and employment and revenue creation. The FDI statistics is in line with the report of World Bank, IMF, and Fitch Ratings which stated that the Thai economy has rapidly recovered and expanded.
วันศุกร์ที่ 23 ธันวาคม 2565
MDES ร่วมงานแถลงข่าว Digital Framework
MDES ร่วมงานแถลงข่าว Digital Framework
23ธ.ค. 2565 -นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมเข้าร่วมงานแถลงข่าว"Digital Frameworkเปิดกลยุทธ์เดินหน้า...ดิจิทัลไอดีไทย"เผยความคืบหน้าการขับเคลื่อนDigital IDของประเทศและทิศทางการไปต่อภายใต้Digital ID frameworkเฟส1ซึ่งจัดโดยสำนักงานพัฒนาธุรกรรมทางอิเล็กทรอนิกส์(สพธอ.)ณห้องประชุมOpen Forumชั้น21 อาคารเดอะไนน์ทาวเวอร์แกรนด์พระรามเก้ากรุงเทพฯ
___________________
วันศุกร์ที่ 23 ธันวาคม 2565
23/12/2565
กษ. ชี้แจงข้อเรียกร้องให้มีการช่วยเหลือชาวสวนลำไย
สำนักงานเศรษฐกิจการเกษตร  เผยอยู่ระหว่างเสนอ ครม.จัดทำโครงการเยียวยาเกษตรกรชาวสวนลำไย ปี 2564/2565
จากกรณีกลุ่มเกษตรกรผู้ปลูกลำไย 8 จังหวัดภาคเหนือ รวมตัวยื่นข้อเรียกร้องให้นายกรัฐมนตรีช่วยเร่งรัดการจ่ายค่าชดเชย หลังขาดทุนมากว่า 2 ปี โดยระบุว่า ชาวสวนลำไยประสบปัญหาขาดทุน เนื่องจากผลผลิตราคาตกต่ำจากการมีพ่อค้าคนกลางกำหนดราคาซื้ออย่างไม่เป็นธรรม จึงเรียกร้องให้ภาครัฐช่วยเหลือเกษตรกร เพื่อบรรเทาความเดือดร้อนและแก้ไขปัญหาโครงสร้างราคาให้มีความเหมาะสมนั้น
วันที่ 23 ธันวาคม 2565 นายฉันทานนท์ วรรณเขจร เลขาธิการสำนักงานเศรษฐกิจการเกษตร ในฐานะโฆษกกระทรวงเกษตรและสหกรณ์ กล่าวชี้แจงว่า สำหรับการเยียวยาเกษตรกร กรมส่งเสริมการเกษตรในฐานะฝ่ายเลขานุการคณะกรรมการพัฒนาและบริหารจัดการผลไม้ ได้ดำเนินการจัดทำโครงการเยียวยาเกษตรกรชาวสวนลำไย ปี 2564/2565 ต่อคณะรัฐมนตรี โดยเสนอแนวทางให้มีขนาดพื้นที่ปลูกรายละไม่เกิน 25 ไร่ ในอัตรา 2,000 บาทต่อไร่ กรอบวงเงิน 3,821.54 ล้านบาท ซึ่งขณะนี้อยู่ระหว่างรอการบรรจุเข้าสู่วาระการประชุมคณะรัฐมนตรีเพื่อพิจารณาต่อไป
วันศุกร์ที่ 23 ธันวาคม 2565
23/12/2565
กสร. ชี้แจงกรณีโรงงานจังหวัดตากใช้แรงงานไม่เป็นธรรม
กรมสวัสดิการและคุ้มครองแรงงาน ชี้แจงกรณีโรงงานในพื้นที่จังหวัดตาก
ใช้แรงงานไม่เป็นธรรม
กรมสวัสดิการและคุ้มครองแรงงาน ชี้แจงกรณีโรงงานในพื้นที่จังหวัดตากใช้แรงงานไม่เป็นธรรม หลังตรวจสอบข้อมูล พบพนักงานตรวจแรงงานออกคำสั่งให้ลูกจ้างได้รับสิทธิตามกฎหมายแล้ว ขณะนี้อยู่ระหว่างนายจ้าง ลูกจ้างยื่นอุทธรณ์ต่อศาลแรงงาน
นางสาวกาญจนา พูลแก้ว รองอธิบดีกรมสวัสดิการและคุ้มครองแรงงาน (กสร.) ในฐานะรองโฆษกกรมฯ ชี้แจงกรณี สำนักข่าว เดอะ การ์เดียน รายงานข่าวการบังคับใช้แรงงานเมียนมาอย่างไม่เป็นธรรมที่โรงงานแห่งหนึ่งใน อ.แม่สอด จ.ตาก ว่า กรณีดังกล่าว เกิดขึ้นตั้งแต่ปี 2563 โดยลูกจ้างสัญชาติเมียนมา จำนวน 136 คน ได้ยื่นคำร้องต่อพนักงานตรวจแรงงาน สำนักงานสวัสดิการและคุ้มครองแรงงานจังหวัดตากว่านายจ้างเลิกจ้าง โดยค้างจ่ายค่าจ้าง ค่าทำงานในวันหยุดประเพณี ค่าล่วงเวลา ค่าชดเชย และค่าจ้างแทนการบอกกล่าวล่วงหน้า พร้อมดอกเบี้ยร้อยละ 15 ต่อปีนับจากวันผิดนัด ซึ่งประเด็นดังกล่าว นายสุชาติ ชมกลิ่น รัฐมนตรีว่าการกระทรวงแรงงาน ได้รับทราบถึงประเด็นปัญหาและกำชับให้กรมสวัสดิการและคุ้มครองแรงงานดูแลลูกจ้างกลุ่มนี้ให้ได้รับการคุ้มครองอย่างเป็นธรรมตามกฎหมาย
รองอธิบดี กสร. กล่าวต่อไปว่า จากกรณีดังกล่าว พนักงานตรวจแรงงานได้ตรวจสอบข้อเท็จจริงและพยานเอกสารจากฝ่ายลูกจ้างนายจ้างแล้ว และได้มีคำสั่ง
เมื่อวันที่ 30 ธันวาคม 2563 ให้นายจ้างจ่ายค่าชดเชยให้กับลูกจ้าง 134 คน รวมเป็นเงิน 5,204,430 บาท พร้อมดอกเบี้ยร้อยละ 15 ต่อปีนับจากวันผิดนัด สำหรับลูกจ้างอีก 2 คน ข้อเท็จจริงฟังได้ว่า นายจ้างยังไม่มีการเลิกจ้าง จึงไม่มีสิทธิได้รับค่าชดเชย และค่าบอกกล่าวล่วงหน้า สำหรับประเด็นค่าจ้างที่ลูกจ้างร้องว่านายจ้างไม่จ่ายค่าจ้างตามประกาศอัตราค่าจ้างขั้นต่ำ และไม่จ่ายค่าทำงานในวันหยุดตามประเพณีนั้น จากการสอบข้อเท็จจริงและตรวจสอบเอกสารหลักฐานที่เกี่ยวข้อง พบว่าลูกจ้างได้รับค่าจ้างดังกล่าวจากนายจ้างครบถ้วนตามสิทธิแล้ว พนักงานตรวจแรงงานจึงไม่มีคำสั่งในประเด็นดังกล่าว ภายหลังจากการออกคำสั่ง ทั้งสองฝ่ายได้ยื่นอุทธรณ์เพิกถอนคำสั่งพนักงานตรวจแรงงาน ต่อศาลแรงงานภาค 6 (นครสวรรค์) ซึ่งเมื่อวันที่ 15 กันยายน 2565ศาลแรงงานภาค 6 ได้พิพากษาคดีดังกล่าว โดยมีคำพิพากษาว่า คำสั่งพนักงานตรวจแรงงานชอบด้วยกฎหมายแล้ว และแก้ไขในส่วนของอายุงาน ค่าชดเชยของลูกจ้างผู้ร้อง โดยให้นายจ้างจ่ายค่าชดเชยให้แก่ลูกจ้างเพิ่มเติมอีก จำนวน 1,615,950 บาทพร้อมดอกเบี้ยร้อยละ 15 ต่อปี หลังจากนั้น เมื่อวันที่ 16 กันยายน 2565 ทั้งสองฝ่ายได้อุทธรณ์คำพิพากษาศาลแรงงานภาค 6 ซึ่งขณะนี้ประเด็นดังกล่าวอยู่ระหว่างการพิจารณาของศาล